মহিলা ক্রিকেট বিশ্বকাপ বাছাইপর্ব
১৯৭৩ সালে প্রথমবারের মতো মহিলা ক্রিকেট বিশ্বকাপ অনুষ্ঠিত হয় এবং প্রথম সাতটি আসরে অংশগ্রহণকারী দলসমূহকে আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক সুপারিশক্রমে আমন্ত্রণ আকারে নির্ধারণ করা হয়েছিল। ২০০৫ সালের ক্রিকেট বিশ্বকাপের জন্য ২০০৩ সালে প্রথম বাছাইপর্ব প্রতিযোগিতার আয়োজন করা হয়। নেদারল্যান্ডসে অনুষ্ঠিত ঐ প্রতিযোগিতায় আয়ারল্যান্ড শিরোপা জয় করে। এরপর ধারাবাহিকভাবে আরও তিনটি প্রতিযোগিতা অনুষ্ঠিত হয়েছে। ২০০৮ সালে দক্ষিণ আফ্রিকায় পাকিস্তান ও ২০১১ সালে বাংলাদেশে ওয়েস্ট ইন্ডিজ বিজয়ী হয়। সর্বশেষ ২০১৭ সালের প্রতিযোগিতাটি ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে ভারত দক্ষিণ আফ্রিকাকে পরাজিত করে চ্যাম্পিয়ন হয়।
পুনম রাউত
৩১ জানুয়ারি, ২০১৩ তারিখে মুম্বইয়ে অনুষ্ঠিত ২০১৩ সালের মহিলাদের ক্রিকেট বিশ্বকাপে ওয়েস্ট ইন্ডিজের বিরুদ্ধে অনবদ্য ৭২ রান তোলেন। তাকে যোগ্য সঙ্গ দেন থিরুশ কামিনি। ১ এপ্রিল, ২০১৪ তারিখে সিলেটে অনুষ্ঠিত খেলায় মিতালী রাজকে নিয়ে ভারতের জয়ে ভূমিকা রাখেন। ব্যাটিং উদ্বোধনে নেমে মহিলাদের আইসিসি বিশ্ব টুয়েন্টি২০ প্রতিযোগিতার বি গ্রুপে উভয়েই অর্ধ-শতক করেছিলেন। ১৩ আগস্ট, ২০১৪ তারিখে ওর্মসলিতে ইংল্যান্ডের বিপক্ষে তার টেস্ট অভিষেক হয়। এছাড়া, ১৩ জুন, ২০০৯ তারিখে পাকিস্তানের বিপক্ষে টুয়েন্টি২০ আন্তর্জাতিকে প্রথমবারের মতো অংশ নেন।